3.  การประกอบธุรกิจของแต่ละสายผลิตภัณฑ์

    1.  การรับจ้างประกอบและดัดแปลงรถยนต์ต่าง ๆ

ลักษณะผลิตภัณฑ์

-   ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถสเตชั่นวากอน หรือรถอเนกประสงค์ 7
  ที่นั่ง รถดับเบิ้ลแค็ป ซึ่งจะเป็นการรับดำเนินการจากตัวแทนจำหน่ายรถยนต์
  นอกจากนี้บริษัทฯยังรับดำเนินการดัดแปลงรถ และพัฒนารถใช้งานเฉพาะด้านอื่น ๆ เช่น รถตู้
  รถพยาบาล รถห้องเย็น และรถมินิบัส เป็นต้น

-   ปัจจัยสำคัญที่มีผลกระทบต่อการประกอบธุรกิจ

จากความนิยมใช้รถประเภทรถสเตชั่นวากอน หรือรถอเนกประสงค์ 7 ที่นั่ง ของผู้บริโภคที่เพิ่มสูงขึ้น
ทำให้ตลาดรถในกลุ่มนี้จะขยายตัวอย่างรวดเร็ว ส่งผลให้มีการแข่งขันสูงขึ้นตาม
โดยผู้ประกอบการรถยนต์ค่ายต่าง ๆ (Brand Owner)
ให้ความสนใจในการเข้ามาทำตลาดรถยนต์ประเภทนี้มีจำนวนมากขึ้น
ทำให้บริษัทต้องเร่งพัฒนาสินค้าและบริการให้มีคุณภาพดี
สามารถตอบสนองความต้องการใช้งานของลูกค้าได้ ในระดับราคาที่เหมาะสม และแข่งขันได้
และจากภาวะการแข่งขันที่รุนแรงขึ้นมีโอกาสที่จะทำให้ตลาดขยายตัว และเติบโตมากขึ้น
ซึ่งจะส่งผลดีให้กับบริษัทในฐานะที่เป็นผู้บุกเบิกในตลาดรถกลุ่มนี้

2.  การตลาดและภาวะการแข่งขัน

-   กลยุทธ์การแข่งขัน

  บริษัทฯ มุ่งเน้นเรื่องของการพัฒนาผลิตภัณฑ์ให้มีความสวยงามหลากหลายประโยชน์ใช้สอย
  และตอบสนองการใช้งานของลูกค้าได้ทุกกลุ่ม (โดยเฉพาะกลุ่มครอบครัว
  ซึ่งเน้นการเดินทางท่องเที่ยวต่างจังหวัดหรือใช้งานในเชิงพาณิชย์)
  รวมทั้งการกำหนดระดับราคาให้คุ้มค่ากับความอเนกประสงค์ของตัวรถ
  โดยสามารถแข่งขันกับคู่แข่งขันอื่น ๆ ในตลาดได้ นอกจากนี้บริษัทฯ
  ยังมีการส่งเสริมให้มีการบริการหลังการขาย โดยมีศูนย์บริการและอะไหล่ในนามของ บริษัท ไทย
  วี.พี. ออโต้เซอร์วิส จำกัด
  ซึ่งเป็นบริษัทย่อยและเป็นศูนย์กลางในการซ่อมและจำหน่ายอะไหล่ให้ลูกค้า
  รวมทั้งคอยให้คำแนะนำกับศูนย์บริการของผู้จำหน่ายอีซูซุและนิสสันทั่วประเทศ
  ซึ่งลูกค้าสามารถนำรถไปใช้บริการได้อีกเช่นกัน

-   การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่น โทรทัศน์ หนังสือพิมพ์ นิตยสาร และสื่ออื่นๆ
  ทั้งนี้ เพื่อเป็นการสร้างภาพลักษณ์ของตราสินค้า และผลิตภัณฑ์ให้เป็นที่รู้จักกันอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของผู้บริโภค
  รวมถึงการร่วมออกงาน มหกรรมยานยนต์ ระดับชาติปีละ 2 ครั้ง คือ งานมอเตอร์โชว์
  และงานมอเตอร์เอ็กซ์โป

-   ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายส่วนใหญ่เป็นเพศชาย เป็นหัวหน้าครอบครัว ทั้งครอบครัวขนาดเล็ก มีสมาชิก
3-7 คน จนถึงครอบครัวขนาดใหญ่ที่มีสมาชิก 7-10 คน
สมาชิกในครอบครัวมีส่วนร่วมในการตัดสินใจเลือกใช้รถด้วย
หรือหากเป็นโสดจะเป็นบุคคลที่ชอบเดินทางท่องเที่ยว
หรือเพื่อสนับสนุนการใช้ชีวิตประจำวันในการทำงาน

-   การจำหน่ายและช่องทางการจำหน่าย

รถสเตชั่นวากอน หรือรถอเนกประสงค์ 7 ที่นั่ง และรถดับเบิ้ลแค็ป
จำหน่ายผ่านตัวแทนจำหน่ายรถยนต์ของอีซูซุและนิสสันทั่วประเทศ

-   สัดส่วนการจำหน่าย

เป็นการจำหน่ายภายในประเทศ 100% โดยเป็นเขตกรุงเทพและปริมณฑล 60% และต่างจังหวัด
40%

-   แนวโน้มภาวะอุตสาหกรรม

อุตสาหกรรมยานยนต์ในประเทศมีอัตราการขยายตัวอย่างต่อเนื่อง ซึ่งในปี 2546
มีอัตราการขยายตัวเพิ่มขึ้น ประมาณ 30% จากปี 2545 และคาดว่าในปี 2547
จะมีการขยายตัวอีกประมาณ 15-20% จากปี 2546 คือ คาดว่าจะมียอดผลิตรถยนต์ทั้งสิ้นประมาณ
900,000 คัน เป็นการจำหน่ายในประเทศ 600,000 คัน และส่งออก 300,000 คัน

-   สภาพการแข่งขันในอนาคต

จากการที่อุตสาหกรรมยานยนต์ในประเทศมีอัตราการขยายตัวอย่างมาก
ทำให้ในส่วนของรถยนต์ดัดแปลง ประเภทสเตชั่นวากอน จะมีการแข่งขันเพิ่มสูงขึ้น
ตลาดในกลุ่มนี้จะขยายตัวใหญ่ขึ้น เนื่องจากรถประเภทนี้มีแนวโน้มจะได้รับความนิยมเพิ่มขึ้น
เนื่องจากตอบสนองความต้องการได้ครบถ้วน กลุ่มลูกค้าจึงมีอัตราการเจริญเติบโตที่ค่อนข้างสูง
ทำให้ผู้ประกอบรถยนต์ต่าง ๆ ให้ความสนใจในการทำตลาดรถยนต์ประเภทนี้มีจำนวนมากขึ้น
ซึ่งส่งผลให้ภาวะการณ์แข่งขันรุนแรงยิ่งขึ้น ซึ่งก็เป็นผลดีแก่ทุก ๆ ฝ่าย ทั้งผู้ประกอบการ
และโดยเฉพาะผู้บริโภค โดยผู้ประกอบการก็ต้องปรับปรุงและพัฒนาสินค้า/บริการของตนให้ดีที่สุด
ส่วนผู้บริโภคก็มีโอกาสเลือกสินค้าได้หลากหลายตามความต้องการของตนเอง

2.  การจัดหาผลิตภัณฑ์

-   นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากลและผลิตสินค้าให้ได้ตามความความต้องการของลูกค้าในเวลาที่กำหนด

-   การจัดหาวัตถุดิบและผู้จำหน่ายวัตถุดิบ

บริษัทฯซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ

-   การกำจัดวัตถุดิบ

  ในการประกอบและดัดแปลงรถยนต์จะมีกระบวนการจุ่ม/พ่นสีรถยนต์
  ซึ่งอาจทำให้เกิดน้ำเสียและกากของเสียจากการผลิต
  ซึ่งบริษัทฯได้แก้ไขด้วยกระบวนการของระบบบำบัดน้ำเสียตามมาตรฐานของกรมโรงงานอุตสาหกรรม
  และว่าจ้างบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
  เป็นผู้บริการกำจัดและบำบัดของเสีย ซึ่งเป็นบริษัทที่ได้รับสัมปทานจากกรมโรงงานอุตสาหกรรม
  โดยที่ฝ่ายวิศวกรรมโรงงานของบริษัทฯ เป็นผู้รับผิดชอบเรื่องน้ำเสียของโรงงานดังนี้

1.  เดินเครื่องระบบบำบัดน้ำเสียตลอดเวลา โดยมีการใช้สารเคมีเพื่อการควบคุมดังนี้

  - โซดาไฟ : ใช้ปรับสภาพน้ำเสีย (ค่า ph) ให้เหมาะต่อการตกตะกอน

  - โพลีอลูมิเนียมคลอไรด์ : ใช้เพื่อให้น้ำเสียตกตะกอน

  - โพลิเมอร์ : ให้ตะกอนจับตัวเป็นก้อนใหญ่

2.  ตรวจคุณภาพน้ำที่บำบัดแล้วก่อนทิ้ง โดยค่าและวิธีการควบคุมมีดังนี้

  - ความเป็นกรด-ด่าง ควบคุมโดยมี ph มิเตอร์ให้อยู่ที่ 5.5-9

  - สี กลิ่น และตะกอน ควบคุมโดยสายตา มีโอเปอร์เรเตอร์ประจำ 1 คน

ระบบบำบัดน้ำเสียที่บริษัทฯ ดำเนินการในปัจจุบัน ประกอบด้วย 2 ระบบ คือ

1. ระบบบำบัดน้ำเสียที่มีเคมีเจือปน (Degrease)

2. ระบบบำบัดน้ำเสียที่มีสีเจือปน (Spray Booth)

ทางบริษัทฯ ได้รับการรับรองระบบการจัดการด้านสิ่งแวดล้อม (ISO 14001) แล้ว ดังนั้น
ทางบริษัทฯได้ดำเนินการตรวจวัดคุณภาพน้ำ ให้เป็นไปตามกฎหมายกำหนด
โดยว่าจ้างให้บริษัทภายนอกที่ได้รับการรับรองจากกรมโรงงานอุตสาหกรรม เป็นผู้ตรวจวัด
ซึ่งมีการเก็บตัวอย่างน้ำ ไปตรวจสอบดังนี้

- น้ำทิ้งก่อนเข้าระบบบำบัดน้ำเสีย ตรวจเดือนละ 1 ครั้ง

- น้ำทิ้งหลังการบำบัดน้ำเสีย ตรวจเดือนละ 1 ครั้ง

- น้ำทิ้งก่อนระบายออกนอกโรงงาน ตรวจสัปดาห์ละ 1 ครั้ง

และจากผลการตรวจสอบที่ผ่านมา คุณภาพน้ำทิ้งของบริษัทฯ อยู่ในเกณฑ์มาตรฐาน

2.  งานที่ยังไม่ได้ส่งมอบ

เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

1.  การผลิตชิ้นส่วน (Press Parts)

    1.  ลักษณะผลิตภัณฑ์

-   ลักษณะผลิตภัณฑ์

  การผลิตชิ้นส่วน ขึ้นรูปโลหะสำหรับรถยนต์ รถจักรยานยนต์ เครื่องใช้ไฟฟ้า
  และเครื่องใช้ในการเกษตร เป็นต้น

-   ปัจจัยสำคัญที่มีผลกระทบต่อการประกอบธุรกิจ

  การยกเลิกการบังคับใช้ชิ้นส่วนภายในประเทศ (Local Content)
  ทำให้บริษัทผู้ประกอบรถยนต์นำเข้าชิ้นส่วนเป็น CKD สำเร็จรูปแทน หากราคานำเข้า CKD
  ต่ำกว่าราคาชิ้นส่วนที่ผลิตในประเทศ ก็จะเป็นปัญหาต่อการแข่งขัน
  ดังนั้นผู้ผลิตชิ้นส่วนในประเทศจะต้องพยายามบริหารต้นทุนการผลิตให้มีประสิทธิภาพ
  รวมทั้งเพิ่มการบริการสร้างความพึงพอใจให้กับลูกค้าทั้งด้าน Quality, Cost, Delivery
  และ Service

บริษัท ไทยออโต้ เพรสพาร์ท จำกัด
ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
ชิ้นส่วนพลาสติก และไฟเบอร์กลาสสำหรับรถยนต์ แม่พิมพ์และอุปกรณ์จับยึด ตามบัตรส่งเสริมเลขที่
1453 (1)/2544 ลงวันที่ 10 กรกฎาคม 2544

+-----------------------------------------------------+-------+--------+
| สิทธิประโยชน์ที่ได้รับ                                     | ปีท    | ปีที่สิ้นสุด |
|                                                     | ี่เริ่มต้น |        |
|                                                     | ใช้สิทธิ์ |        |
+-----------------------------------------------------+-------+--------+
| 1.                                                  | ยัง    | จน     |
| ได้รับอนุญาตให้นำผู้เชี่ยวชา                                | ไม่เริ่ม | กว่าจะข |
| ญหรือช่างฝีมือต่างด้าวพร้อมครอบครัวเข้ามาภายในประเทศตามจำนวน | ใช้สิทธิ์ | อยกเลิก |
| และ                                                 |       |        |
| กำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมกา     |       |        |
| รให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+-----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร               | ปี     | ปี 2547 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี     | 2544  |        |
| พ.ศ. 2533                                           |       |        |
+-----------------------------------------------------+-------+--------+
| 3.                                                  | ปี     | ปี 2553 |
| ได้รับการยกเว้นภาษีเงินได้นิติบ                             | 2545  |        |
| ุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม |       |        |
| มีกำหนดระยะเวลา 8 ปี                                  |       |        |
| นับแต่วันที่เริ่มมีรายได้จากการประกอบกิจการนั้น                 |       |        |
| ในกรณีที่ป                                             |       |        |
| ระกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัท                                                |       |        |
| สามารถนำผลขาดทุนประจำปีที่เกิดขึ้นในระหว่างเวลานั้นไปหักออกจาก |       |        |
| กำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น             |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้             |       |        |
+-----------------------------------------------------+-------+--------+
| สิทธิประโยชน์ที่ได้รับ                                     | ปีท    | ปีที่สิ้นสุด |
|                                                     | ี่เริ่มต้น |        |
|                                                     | ใช้สิทธิ์ |        |
+-----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม    | ปี     | ปี 2553 |
| ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ต  | 2545  |        |
| ลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+-----------------------------------------------------+-------+--------+
| 5.                                                  | ปี     | ปี 2558 |
| ได้รับลดหย่อนภ                                         | 2553  |        |
| าษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา    |       |        |
| ตามข้อ 3                                             |       |        |
+-----------------------------------------------------+-------+--------+
| 6. ได้รับลดหย่อนอากรขาเข้าร้อยละ 75 ของอัตราปกติ           | ยัง    | 1 ปี    |
| สำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ไม่เริ่ม | นับแต่ว  |
| เป็นเวลา 1 ปี นับแต่วันนำเข้าครั้งแรก                       | ใช้สิทธิ์ | ันนำเข้า |
|                                                     |       | ครั้งแรก |
+-----------------------------------------------------+-------+--------+
| 7. ได้รับยกเว้นอากรขาเข้าสำหรับวัตถุดิบและวัสดุจำเป็น          | ยัง    | 5 ปี    |
| ที่ต้องนำเข้าจากต่างประเทศ เพื่อใช้ในการผลิต เพื่อการส่งออก     | ไม่เริ่ม | นับแต่ว  |
| เป็นระยะเวลา 5 ปี นับแต่วันนำเข้าครั้งแรก                   | ใช้สิทธิ์ | ันนำเข้า |
|                                                     |       | ครั้งแรก |
+-----------------------------------------------------+-------+--------+
| 8.                                                  | ยัง    | 5 ปี    |
| ได้รับยกเว้นอากรขาเข้าส                                 | ไม่เริ่ม | นับแต่ว  |
| ำหรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                               |       | ครั้งแรก |
+-----------------------------------------------------+-------+--------+
| 9. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2    | ปี     | ปี 2555 |
| เท่าของค่าใช้จ่ายดังกล่าวเป็นระยะเวลา 10 ปี                 | 2545  |        |
| นับแต่วันที่เริ่มมีรายได้จากการประกอบกิจการ                   |       |        |
+-----------------------------------------------------+-------+--------+
| 10.                                                 | ยัง    | จ      |
| ได้ร                                                 | ไม่เริ่ม | นกว่าจะ |
| ับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                 |       | ้อยละ25 |
| นอกเหนือไปจากการหักค่าเสื่อมราคาตามปกติ                   |       | ของเ   |
|                                                     |       | งินลงทุน |
+-----------------------------------------------------+-------+--------+
| 11.                                                 | ยัง    | จน     |
| ได้รับอน                                              | ไม่เริ่ม | กว่าจะข |
| ุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+-----------------------------------------------------+-------+--------+

1.  การตลาดและภาวะ การแข่งขัน

-   กลยุทธ์การแข่งขัน

  บริษัทฯ มุ่งเน้นเรื่องคุณภาพชิ้นส่วน และเพิ่มมาตรฐานด้านคุณภาพให้เป็นที่เชื่อถือ
  โดยนำระบบคุณภาพ ISO/TS16949 เข้ามาใช้ในการบริหารคุณภาพ
  และบริษัทฯได้พยายามเพิ่มศักยภาพในการทำโครงการ Cost Reduction โดยการทำ VA/VE
  เพื่อให้มีต้นทุนที่สามารถแข่งขันได้ นอกจากนั้น
  ตัวแทนของบริษัทฯก็จะติดตามดูแลให้บริการและแก้ไขปัญหาต่าง ๆ ให้ลูกค้าอย่างใกล้ชิด
  เพื่อให้ลูกค้าเกิดความพึงพอใจและมีความเชื่อมั่น เพื่อสร้าง Loyalty ให้กับบริษัทฯ

-   ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายคือ ผู้ประกอบรถยนต์ รถจักรยานยนต์ ผู้ผลิตชิ้นส่วนระดับ Tier 1, 2
ผู้ประกอบเครื่องใช้ไฟฟ้า และผู้ประกอบเครื่องใช้การเกษตร

-   การจำหน่ายและช่องทางการจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ

-   สัดส่วนการจำหน่าย

ในปี 2546 เป็นการจำหน่ายภายในประเทศ ประมาณ 48% และการส่งออกต่างประเทศประมาณ
52% ซึ่งเป็นการส่งออกไปจำหน่ายยังประเทศจีน ชิลี แอฟริกา และอิหร่าน
และมีโครงการจะขยายตลาดไปยังประเทศฟิลิปปินส์ และบังคลาเทศ

-   แนวโน้มภาวะอุตสาหกรรม

แนวโน้มอุตสาหกรรมชิ้นส่วนยานยนต์ มีอัตราการขยายตัวอย่างต่อเนื่อง
ไปในทิศทางเดียวกับอุตสาหกรรมยานยนต์ ซึ่งคาดว่าในปี 2547 จะมีอัตราการขยายตัวเพิ่มขึ้น 36%
จากปีก่อน

-   สภาพการแข่งขันในอนาคต

  แนวโน้มการแข่งขันในอุตสาหกรรมผลิตชิ้นส่วนที่เพิ่มสูงขึ้น
  ประกอบกับมีบริษัทรถยนต์ยักษ์ใหญ่หลายค่ายลงทุนเพิ่มและย้ายฐานการประกอบเข้ามาประเทศไทย
  ทำให้มีคู่แข่งจากต่างประเทศสนใจเข้ามาลงทุนมากขึ้น ทั้งญี่ปุ่น อเมริกา และยุโรป
  ซึ่งบางแห่งเป็นผู้ผลิตเดิมที่ติดตามบริษัทผู้ผลิตรถยนต์ดังกล่าวเข้ามาด้วย อย่างไรก็ตามบริษัทฯ
  ได้เตรียมความพร้อมที่จะเพิ่มศักยภาพการแข่งขันทั้งด้านเทคโนโลยี และบุคลากร
  ที่จะจัดการบริหารให้สินค้ามีคุณภาพและต้นทุนที่สามารถแข่งขันได้

1.  การจัดหาผลิตภัณฑ์

-   นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความความต้องการของลูกค้าในเวลาที่กำหนด และราคาที่แข่งขันได้

-   การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ โดยในปี 2546 วัตถุดิบเหล็กมีการขึ้นราคาประมาณ
30% จากปี 2545 แต่บริษัทไม่มีปัญหาเกี่ยวกับการจัดหาและผู้จำหน่ายวัตถุดิบ

-   การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิตคือเศษเหล็ก
  ซึ่งไม่มีผลกระทบต่อสิ่งแวดล้อม

1.  งานที่ยังไม่ได้ส่งมอบ

บริษัทฯ ไม่มีงานที่ยังไม่ได้ส่งมอบ

2.  การผลิตแม่พิมพ์และอุปกรณ์จับยึด (Die & Jig)

    1.  ลักษณะผลิตภัณฑ์

-   ลักษณะผลิตภัณฑ์

  เป็นการผลิตแม่พิมพ์และอุปกรณ์จับยึด สำหรับรถยนต์ และรถดัดแปลงประเภทต่าง ๆ
  รถจักรยานยนต์ เครื่องใช้ไฟฟ้า และเครื่องใช้ในการเกษตร เป็นต้น

-   ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์ เป็นอุตสาหกรรมที่ต้องใช้เงินลงทุนด้านเทคโนโลยีการผลิตที่มีลักษณะเฉพาะ
  ตลอดจนบุคลากรที่มีความชำนาญเฉพาะทาง ต้นทุนในการผลิตแม่พิมพ์ค่อนข้างสูง
  แต่ก็เป็นอุตสาหกรรมพื้นฐานของการผลิตชิ้นส่วนที่จำเป็น

บริษัท ไทยรุ่งเจนเนอรัล มอเตอร์ จำกัด
ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
อุปกรณ์จับยึดและการซ่อมอุปกรณ์จับยึด ตามบัตรส่งเสริมเลขที่ 1272/2543 ลงวันที่ 2 มิถุนายน
2543

+-----------------------------------------------------+-------+--------+
| สิทธิประโยชน์ที่ได้รับ                                     | ปีท    | ปีที่สิ้นสุด |
|                                                     | ี่เริ่มต้น |        |
|                                                     | ใช้สิทธิ์ |        |
+-----------------------------------------------------+-------+--------+
| 1.                                                  | ปี     | จน     |
| ได้รับอนุญาตให้นำผู้เชี่ยวชา                                | 2543  | กว่าจะข |
| ญหรือช่างฝีมือต่างด้าวพร้อมครอบครัวเข้ามาภายในประเทศตามจำนวน |       | อยกเลิก |
| และ                                                 |       |        |
| กำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมกา     |       |        |
| รให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+-----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร               | ปี     | ปี 2547 |
| ตามที่คณะกรรมการพิจารณาอนุมัติ                            | 2543  |        |
|                                                     |       | (      |
|                                                     |       | ขอขยาย |
|                                                     |       | เวลามา |
|                                                     |       | 2 ครั้ง  |
|                                                     |       | ๆ ละ 1 |
|                                                     |       | ปี)     |
+-----------------------------------------------------+-------+--------+
| 3.                                                  | ปี     | ปี 2551 |
| ได้รับการยกเว้นภาษีเงินได้นิติบ                             | 2543  |        |
| ุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม |       |        |
| มีกำหนดระยะเวลา 8 ปี                                  |       |        |
| นับแต่วันที่เริ่มมีรายได้จากการประกอบกิจการนั้น                 |       |        |
| ในกรณีที่ป                                             |       |        |
| ระกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัท                                                |       |        |
| สามารถนำผลขาดทุนประจำปีที่เกิดขึ้นในระหว่างเวลานั้นไปหักออกจาก |       |        |
| กำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น             |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้             |       |        |
+-----------------------------------------------------+-------+--------+
| สิทธิประโยชน์ที่ได้รับ                                     | ปีท    | ปีที่สิ้นสุด |
|                                                     | ี่เริ่มต้น |        |
|                                                     | ใช้สิทธิ์ |        |
+-----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม    | ปี     | ปี 2551 |
| ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ต  | 2543  |        |
| ลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+-----------------------------------------------------+-------+--------+
| 5. ได้รับยกเว้นอากรขาเข้า                               | ยัง    | 1 ปี    |
| สำหรับวัตถุดิบและวัสดุจำเป็นที่ต้องนำเข้าจากต่างประเทศ          | ไม่เริ่ม | นับแต่ว  |
| เพื่อใช้ในการผลิต เพื่อการส่งออก เป็นระยะเวลา 1 ปี           | ใช้สิทธิ์ | ันนำเข้า |
| นับแต่วันนำเข้าครั้งแรก                                   |       | ครั้งแรก |
+-----------------------------------------------------+-------+--------+
| 6.ได้รับยกเว้นอากรขาเข้าส                               | ยัง    | 1 ปี    |
| ำหรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ไม่เริ่ม | นับแต่ว  |
| 1 ปี นับแต่วันนำเข้าครั้งแรก                               | ใช้สิทธิ์ | ันนำเข้า |
|                                                     |       | ครั้งแรก |
+-----------------------------------------------------+-------+--------+
| 7. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5   | ยัง    | 10 ปี   |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี    | ไม่เริ่ม | นับ     |
| นับแต่วันที่มีรายได้จากการประกอบกิจการนั้น                    | ใช้สิทธิ์ | แต่วันที่ม |
| (เฉพาะรายได้จากการส่งออกทางตรงและการส่งออกทางอ้อม       |       | ีรายได้จ |
| กรณีที่มีการส่งออกผ่านผู้อื่นโดยไม่ได้นำไปผลิตต่อ)                |       | ากการส |
| ทั้งนี้รายได้จากการส่งออกของปีนั้น ๆ                         |       | ่งออกทา |
| จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง ยกเว้น |       | งตรงแล |
| 2 ปีแรก                                              |       | ะส่งออก |
|                                                     |       | ทางอ้อม |
+-----------------------------------------------------+-------+--------+
| 8.                                                  | ยัง    | จน     |
| ได้รับอน                                              | ไม่เริ่ม | กว่าจะข |
| ุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+-----------------------------------------------------+-------+--------+

1.  การตลาดและภาวะ การแข่งขัน

-   กลยุทธ์การแข่งขัน

  บริษัทฯ มุ่งเน้นเรื่องคุณภาพแม่พิมพ์ เพื่อให้ผลิตชิ้นส่วนได้คุณภาพตามมาตรฐาน
  และการส่งมอบให้ลูกค้าได้ทันตามกำหนด บริษัทฯ ได้พยายามเพิ่มศักยภาพในการทำโครงการ
  Cost Reduction โดยการทำ VA/VE ตั้งแต่กระบวนการออกแบบไปจนถึงกระบวนการผลิต
  เพื่อให้มีต้นทุนที่สามารถแข่งขันได้ นอกจากนั้น ตัวแทนของบริษัทฯ
  ก็จะติดตามดูแลให้บริการและแก้ไขปัญหาต่าง ๆ ให้ลูกค้าอย่างใกล้ชิด
  เพื่อให้ลูกค้าเกิดความพึงพอใจและมีความเชื่อมั่น เพื่อสร้าง Loyalty ให้กับบริษัทฯ และบริษัทฯ
  ยังได้ริเริ่มที่จะขอใบรับรองคุณภาพ ISO / TS 16949
  เพื่อเพิ่มความมั่นใจในมาตรฐานให้กับลูกค้า ทางบริษัทฯ คาดหวังว่าจะได้รับใบประกาศภายในปี
  2547

-   ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายคือ ผู้ประกอบรถยนต์ และรถยนต์ดัดแปลง รถจักรยานยนต์ ผู้ผลิตชิ้นส่วนระดับ
Tier 1, 2 และผู้ประกอบเครื่องใช้ไฟฟ้า

-   การจำหน่ายและช่องทางการจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ

-   สัดส่วนการจำหน่าย

ในปี 2546 เป็นการจำหน่ายภายในประเทศ 85% และต่างประเทศ 15% (เฉพาะ JIG)

-   แนวโน้มภาวะอุตสาหกรรม

แนวโน้มอุตสาหกรรมแม่พิมพ์ยานยนต์ ก็มีอัตราการขยายตัวอย่างต่อเนื่อง เนื่องจากเป็น
อุตสาหกรรมพื้นฐานของการผลิตชิ้นส่วน และบริษัทฯ ได้รับการติดต่อจากผู้ผลิตรถยนต์ต่างประเทศ
ซึ่งขณะนี้กำลังศึกษาความเป็นไปได้อยู่
และเชื่อว่าในอนาคตจะมีการส่งออกแม่พิมพ์ยานยนต์ด้วยเช่นกัน

-   สภาพการแข่งขันในอนาคต

  แนวโน้มการแข่งขันในอุตสาหกรรมแม่พิมพ์ ซึ่งมีผู้ผลิตรายใหญ่และปานกลางอยู่จำนวนหนึ่ง
  มีความสามารถในการผลิตแม่พิมพ์ที่ดี
  การแข่งขันโดยส่วนใหญ่ขึ้นอยู่กับการบริหารต้นทุนการผลิตให้มีราคาที่แข่งขันได้

1.  การจัดหาผลิตภัณฑ์

-   นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความความต้องการของลูกค้าในเวลาที่กำหนด และราคาที่แข่งขันได้

-   การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ

-   การกำจัดวัตถุดิบ

  กระบวนการผลิตแม่พิมพ์และอุปกรณ์จับยึด จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

1.  งานที่ยังไม่ได้ส่งมอบ

เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

2.  การจำหน่ายรถยนต์

    1.  ลักษณะผลิตภัณฑ์

  - ลักษณะผลิตภัณฑ์

  บริษัท ไทยอัลติเมทคาร์ จำกัด เป็นตัวแทนจำหน่ายรถยนต์ Land Rover ในเขตกรุงเทพฯ
  และปริมณฑล แต่เพียงผู้เดียว ซึ่งรถยนต์ Land Rover ที่จำหน่ายปัจจุบันมีดังนี้

-   Freelander รถขับเคลื่อนสี่ล้อขนาดเล็ก 2,500 CC. 5 ที่นั่ง

-   Discovery II รถขับเคลื่อนสี่ล้อขนาดกลาง 4,000 CC. 7 ที่นั่ง และขนาด 2,500 CC.
    ดีเซล

-   Discovery II รถขับเคลื่อนสี่ล้อขนาดกลาง 4,000 CC. 5 ที่นั่ง เบนซิน

-   Rang Rover รถขับเคลื่อนสี่ล้อขนาดใหญ่ 4,400 CC. 7 ที่นั่ง และขนาด 3,000 CC.
    ดีเซล0

    1.  การตลาดและภาวะ การแข่งขัน

-   กลยุทธ์การแข่งขัน

  มุ่งเน้นสร้างความพึงพอใจหลังการขาย และการสร้างความสัมพันธ์กับลูกค้า (Customer
  Relation Management)

-   ลักษณะลูกค้าและกลุ่มลูกค้าเป้าหมาย

  เน้นกลุ่มลูกค้าทั้งหญิงและชาย อายุตั้งแต่ 30 ปีขึ้นไป ในกลุ่ม Young executive ที่ต้องการ
  Image และความแตกต่าง

-   การจำหน่ายและช่องทางการจำหน่าย

  บริษัทฯ จำหน่ายรถยนต์ให้แก่ลูกค้าโดยตรง โดยมีโชว์รูม 2 แห่ง คือ

1.  สำนักงานใหญ่ ตั้งอยู่เลขที่ 371 ถ.วิภาวดีรังสิต แขวงสามเสนใน เขตพญาไท กรุงเทพฯ
    ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

2.  สาขาบางนา ตั้งอยู่เลขที่ 7/1 ม.14 ถ.บางนา-ตราด ต.บางแก้ว อ.บางพลี สมุทรปราการ

  ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

-   สัดส่วนการจำหน่าย

  เฉพาะในเขตกรุงเทพ และปริมณฑล มียอดจำหน่ายมากกว่า 80% ของยอดจำหน่ายทั่วประเทศ

-   แนวโน้มภาวะอุตสาหกรรม

  ตลาดรถยนต์นั่งส่วนบุคคล จะยังคงเติบโตอย่างต่อเนื่องเช่นเดียวกับรถยนต์ขับเคลื่อนขนาดเล็ก

-   สภาพการแข่งขันในอนาคต

  ใน 2547 จะไม่มีการแข่งขันในเขตกรุงเทพฯ เนื่องจากบริษัทฯ
  จะเป็นตัวแทนจำหน่ายเพียงผู้เดียว
  สำหรับการแข่งขันกับรถยนต์ยี่ห้ออื่นยังคงมีการแข่งขันสูงโดยเฉพาะรถออฟโรดขนาดกลาง

  หลังปี 2547 เมื่อมีตัวแทนจำหน่ายรถยนต์ Land Rover อื่นในกรุงเทพฯ
  การแข่งขันจะรุนแรงขึ้น แต่บริษัทฯ น่าจะได้เปรียบทางด้านฐานลูกค้า ประสบการณ์
  และความพร้อมของศูนย์บริการ

1.  การจัดหาผลิตภัณฑ์

  บริษัทฯในฐานะตัวแทนจำหน่ายของบริษัทผู้นำเข้าและผลิตรถยนต์ Land Rover
  บริษัทฯจะสั่งซื้อรถจาก บริษัท แลนด์โรเวอร์ (ประเทศไทย) จำกัด

2.  งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

2.  การจำหน่ายอะไหล่ อุปกรณ์และบริการ

    1.  ลักษณะผลิตภัณฑ์

-   ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถยนต์ดัดแปลง ของบริษัท
  ไทยรุ่งยูเนี่ยนคาร์ จำกัด (มหาชน) และการซ่อมสีตัวถังรถยนต์ทั่วไป
  เป็นศูนย์บริการหลังการขาย จำหน่ายอะไหล่ สำหรับรถยนต์ Land Rover

-   ปัจจัยสำคัญที่มีผลกระทบต่อการประกอบธุรกิจ

  หากภาวะเศรษฐกิจทั่วไปชะลอตัว
  จะส่งผลกระทบต่อปริมาณความต้องการในการซื้ออุปกรณ์และอะไหล่
  และอาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

1.  การตลาดและภาวะ การแข่งขัน

-   กลยุทธ์การแข่งขัน

  บริษัทฯมุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9002
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มีประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

-   ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายคือ ลูกค้าทั่วไปที่ซื้อรถยนต์ดัดแปลงของบริษัท ไทยรุ่งยูเนี่ยนคาร์ จำกัด
(มหาชน) ตัวแทนจำหน่ายอีซูซุ และนิสสัน ลูกค้าทั่วไปสำหรับการซ่อมตัวถังรถยนต์ ลูกค้าทั่วไป
ที่ซื้อรถ Land Rover

-   การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

-   สัดส่วนการจำหน่าย

เป็นการจำหน่ายภายในประเทศ 100%

-   แนวโน้มภาวะอุตสาหกรรม

อุตสาหกรรมยานยนต์มีอัตราการขยายตัวอย่างต่อเนื่อง ซึ่งในปี 2546 อัตราการขยายตัวเพิ่มขึ้น
ประมาณ 30% จากปี 2545 และคาดว่าในปี 2547 จะมีการขยายตัวอีกประมาณ 15-20 % จากปี
2546

-   สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อม ให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

1.  การจัดหาผลิตภัณฑ์

-   นโยบายการผลิต

มุ่งเน้นการยกระดับคุณภาพการบริการ
เพื่อให้ลูกค้าเกิดความพึงพอใจสูงสุดทั้งด้านคุณภาพและการส่งมอบ

-   การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่
และไม่มีปัญหาเกี่ยวกับการจัดหาสำหรับผู้จำหน่ายวัตถุดิบ

-   การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการ ดังนี้

-   น้ำมันเครื่องใช้แล้ว ส่งให้ บริษัท บริหารและพัฒนาเพื่ออนุรักษ์สิ่งแวดล้อม จำกัด (มหาชน)
    นำไปกำจัด

-   วัตถุดิบส่วนอื่น ไม่มีผลกระทบต่อสิ่งแวดล้อม

    1.  งานที่ยังไม่ได้ส่งมอบ

จะเป็นงานปกติที่อยู่ระหว่างขบวนการซ่อมแซม